Hr Siim Valmar Kiisler

Keskkonnaministeerium 01.08.2017 nr 29

Narva mnt 7a

15172 Tallinn, Eesti

Ettepanek Jahieeskirja muutmisest

Lp Minister

Vastuseks Teie kirjale 19.07.2017 Jahieeskirja muutmise kohta šaakali jahi osas anname teada Eesti Jahimeeste Seltsi poolt koostatud arvamuse:

Kui ulukijahil reeglina lubatakse kasutada jahikoeri alates 1. oktoobrist, siis šaakali jahiks lubatakse kõiki jahikoeri kasutada juba alates 1. septembrist. See muudab ebaotstarbekaks jahiseaduse paragrahv 29 lõige 5 punkt 2, mis lubab jahikoera jooksutada õpetamise ja katsetamise eesmärgil 1. septembrist kuni 30. septembrini jahipiirkonna kasutaja loal. Muudatus ettepaneku seletuskiri räägib jahihooaja pikendamise vajadusest aga ei põhjenda, miks lubatakse septembris alustada aju- ja koerajahiga. Seletuskirja põhjendus, kus seotakse šaakali ajujahi alguse tähtaja muutmine linnujahiga, jäi meile arusaamatuks.

Eelpool kirjeldatud küsimus oli arutelul Eesti Jahimeeste Seltsi juhatus koosolekul Sagadis 20.06.2017.

EJS juhatuse koosolek otsustas teha ettepanek muuta šaakali jahihooaeg alates 1.augustist kuni 31.märtsini ja eemaldada šaakali küttimist takistavad asjaolud: küttimisest teatamine ja kohustus koguda biomaterjali.

EJS juhatuse ettepanek Jahieeskirja (KKM määrus nr.32 28.05.2013) muutmiseks:

1) paragrahvi 4 lõige 31 sõnastatakse järgmiselt:
„(31) Šaakalile võib pidada peibutus- või varitsus- või hiilimis- või ajujahti ning jahti piirdelippe või jahikoera kasutades 1. 08-31.03. , sealhulgas:
1) ajujahti ning jahti piirdelippe või jahikoera kasutades 1.oktoobrist jahiaasta lõpuni“.

Lugupidamisega

Andres Lillemäe

EJS tegevjuhi asetäitja

Allkirjastatud digitaalselt